KOMISIJOS REGLAMENTAS (EB) Nr. 965/2004
2004 m. gegužės 13 d.
iš dalies pakeičiantis Reglamentą (EB) Nr. 2314/2003 dėl pasiūlymų daliniams konkursams Vokietijos intervencinės agentūros turimiems rugiams perparduoti vidaus rinkoje pateikimo termino
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo (1), ypač į jo 5 straipsnį,
kadangi:
(1)
2003 m. gruodžio 29 d. Komisijos reglamente (EB) Nr. 2314/2003, skelbiančiame Vokietijos intervencinės agentūros turimų rugių perpardavimo Bendrijos rinkoje nuolatinį konkursą (2) numatyta, kad pasiūlymų daliniams konkursams pateikimo terminas baigiasi kiekvieną ketvirtadienį.
(2)
Reikėtų atšaukti dalinį konkursą, kurio terminas baigiasi 2004 m. birželio 10 d., nes Vokietijoje tai yra poilsio diena.
(3)
Todėl reikėtų atitinkamai iš dalies pakeisti Reglamentą (EB) Nr. 2314/2003.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2314/2003 4 straipsnio 1 dalies antra pastraipa keičiama taip:
„Pasiūlymų tolesniems daliniams konkursams pateikimo terminas baigiasi kiekvieną ketvirtadienį 9 valandą (Briuselio laiku), išskyrus 2004 m. gegužės 20 d. ir birželio 10 d.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 13 d.